Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Il-politiki tal-parole fil-kuntest tad-detenzjoni jagħmlu parti mill-kompetenzi tal-Istati Membri. Fl-istess ħin, il-politiki dwar l-asil ikunu involuti f'dak li għandu x'jaqsam mad-detenzjoni ta' persuni li mhumiex ċittadini tal-UE, ladarba jistgħu jinħargu ordnijiet ta' tneħħija f'każijiet li jinvolvu reati (serji). F'xi każijiet, l-ordnijiet ta' tneħħija wara t-terminazzjoni ta' sentenza jiskwalifikaw awtomatikament lill-persuni priġunieri li mhumiex ċittadini tal-UE milli jkunu eleġibbli għall-parole. Tneħħija bħala parti minn sanzjoni kriminali imposta skont il-liġi kriminali nazzjonali fuq persuni barranin hija kwistjoni li attwalment mhijiex armonizzata mil-liġi tal-Unjoni. Il-Kummissjoni jiddispjaċiha li ma għandhiex biżżejjed informazzjoni biex tkun tista' tipprovdi lill-Onorevoli Membru b'analiżi tas-sitwazzjoni fl-Istati Membri. Id-Direttivi tal-KE u tal-UE kollha adottati fil-qasam tal-migrazzjoni fihom dispożizzjonijiet speċifiċi għas-settur dwar it-tmiem u l-irtirar ta' permessi f'każijiet speċifiċi, inklużi klawżoli dwar l-"ordni pubbliku" li jippermettu lill-Istati Membri li jirtiraw permessi ta' residenza u jkeċċu ċittadini ta' pajjiżi terzi li jikkostitwixxu theddida għall-politika pubblika jew għas-sigurtà pubblika. Meta dawn il-klawżoli ta' ordni pubblika jiġu applikati, il-prinċipju ta' proporzjonalità jrid jiġi rrispettat. Dan jimplika li għandha ssir valutazzjoni individwali, li tivvaluta kemm is-severità jew it-tip ta' reat kif ukoll il-perikli li qed joħorġu minn dik il-persuna kkonċernata. L-eliġibbiltà ta' ċittadini ta' pajjiżi terzi għal libertà kondizzjonata wara tmiem is-sentenza hija kwistjoni ta' liġi proċedurali kriminali nazzjonali. Skont l-aħħar rapport ippubblikat mill-WHO u miċ-Ċentru Konġunt tar-Riċerka tal-Kummissjoni, it-tniġġis akustiku maħluq mit-traffiku huwa responsabbli għat-telfa ta' madwar miljun sena ta' ħajja f'saħħitha kull sena fl-Unjoni Ewropea. L-Artikolu 5 tad-Direttiva dwar l-Istorbju Ambjentali (2002/49/KE) iqiegħed ir-responsabbiltà tal-istabbiliment u r-rappurtar tal-valuri limitu tal-istorbju fuq l-Istati Membri stess permezz tas-sussidjarjetà, u kull Stat Membru ttraspona d-Direttiva f'liġi nazzjonali sal-2004. Għaldaqstant, l-awtoritajiet lokali huma meħtieġa joħolqu "mapep strateġiċi dwar l-istorbju" għal toroq, ferroviji u ajruporti ewlenin minflok valur limitu vinkolanti tal-istorbju fl-UE kollha. X'proċeduri hemm li jiżguraw li l-Kummissjoni tkun tista' tissorvelja lill-Istati Membri hekk kif dawn jinfurzaw din id-direttiva fuq livelli lokali? Barra minn hekk, kif jistgħu, iċ-ċittadini tal-UE, ikunu appoġġjati mill-KE jekk l-awtoritajiet lokali ma jieħduxmiżuri korrettivi u f'waqthom biex itejbu l-fluss tat-traffiku sabiex jitnaqqas it-tniġġis akustiku fiż-żoni residenzjali tagħhom għal livelli aċċettabbli? Fl-Artikolu 8(7) tagħha, id-Direttiva tirrikjedi li l-awtoritajiet kompetenti nazzjonali jikkonsultaw mal-pubbliku dwar il-pjanijiet ta' azzjoni proposti. Barra minn hekk, l-Artikolu 9 jobbliga lill-Istati Membri jxerrdu l-mapep tal-istorbju u l-pjanijiet ta' azzjoni, u li jqegħduhom għad-dispożizzjoni tal-pubbliku. Skont stqarrija għall-istampa tal-Kummissjoni tat-2 ta' Novembru 2013 (IP/13/2010), id-Dipartiment tal-Agrikoltura tal-Istati Uniti se jġib f'konformità l-leġiżlazzjoni tal-Istati Uniti mal-istandards internazzjonali għal BSE. Din il-mossa tfisser li ċ-ċanġa tal-UE u prodotti bovini oħra se jitħallew jiġu esportati lejn l-Istati Uniti għall-ewwel darba minn Jannar 1998. L-istqarrija għall-istampa ssemmi wkoll il-bqija tar-restrizzjoni fl-importazzjoni tal-prodotti tan-nagħaġ u l-mogħoż tal-UE. Il-Kummissjoni għamlet evalwazzjoni tad-dħul annwali mill-esportazzjonijiet taċ-ċanga lejn l-Istati Uniti li jiġi ġġenerat jekk ir-restrizzjoni tal-Istati Uniti fuq l-importazzjonijiet taċ-ċanga titneħħa? Fir-rigward tal-bqija tar-restrizzjoni fuq il-prodotti tan-nagħaġ u l-mogħoż tal-UE, il-Kummissjoni bdiet negozjati mal-Istati Uniti sabiex tħaffef it-tneħħija ta' din ir-restrizzjoni? Jekk le, meta se jibdew dawn in-negozjati? Il-Kummissjoni għadha ma għamlitx valutazzjoni dettaljata tal-kummerċ annwali li ser tiġġenera t-tneħħija mill-Istati Uniti tal-Amerika tar-restrizzjonijiet sanitarji għall-importazzjoni taċ-ċanga mill-UE li kellhom x'jaqsmu mal-mard tal-BSE. Is-sehem tas-suq l-aktar interessanti għall-esportazzjonijiet tal-UE jidher li huwa l-vitella. Fis-snin disgħin, l-UE kienet tesporta bejn 3,000 u 4,000 tunnellata kull sena ta' ċanga u vitella lejn l-Istati Uniti qabel il-kriżi tal-BSE. Madankollu, meta tiġi kkunsidrata l-evoluzzjoni tas-swieq mill-1998, kemm fl-UE kif ukoll fl-Istati Uniti, diffiċli ssir stima minn qabel tal-volumi li l-industrija tal-UE se tkun lesta tesporta lejn l-Istati Uniti ladarba jitneħħew ir-restrizzjonijiet tal-BSE. Il-Kummissjoni tkompli tiddiskuti mal-amministrazzjoni tal-Istati Uniti rigward ir-restrizzjonijiet għall-importazzjonijiet tal-prodotti tan-ngħaġ u l-mogħoż mill-UE. F'Ottubru 2011, l-UE adottat regoli ġodda stretti dwar il-kummerċ bl-ingrossa tal-enerġija (Regolament (UE) Nru 1227/2011). Ir-regolament dwar l-integrità u t-trasparenza tas-swieq tal-enerġija bl-ingrossa kien immirat biex jipprevjeni l-użu ta' informazzjoni privileġġata u forom oħra ta' abbuż tas-suq li jxekklu l-prezzijiet tal-enerġija bl-ingrossa. Dan fisser li l-kummerċ tal-enerġija jiġi eżaminat fil-livell tal-UE sabiex jiġu skoperti l-abbużi. Il-Kummissjoni kemm-il każ ta' abbuż tas-suq skopriet s'issa? Xi proporzjon tal-kummerċ tal-enerġija kollu eżaminat fil-livell tal-UE jirrappreżentaw dawn il-każijiet? Taħt dan ir-regolament, x'inhuma l-aħjar miżuri li l-awtoritajiet nazzjonali tal-Istati Membri jistgħu jieħdu biex jgħinu jwaqqfu u jipprevjenu l-manipulazzjoni tas-suq? Ir-Regolament 1227/2011 (REMIT) jipprevedi li fil-livell tal-UE l-Aġenzija għall-Kooperazzjoni tar-Regolaturi tal-Enerġija (ACER) tissorvelja s-swieq tal-elettriku u tal-gass bl-ingrossa biex jinkixfu l-abbużi potenzjali tas-suq filwaqt li fil-livell nazzjonali r-regolaturi tal-enerġija huma responsabbli għall-infurzar tar-regoli. L-Istati Membri kellhom l-obbligu li sa Ġunju ta' din is-sena jgħammru lir-regolaturi nazzjonali tal-enerġija tagħhom bis-setgħat investigattivi u ta' infurzar meħtieġa. Sabiex l-ACER tiġi pprovduta b'dejta suffiċjenti ħalli tissorvelja s-swieq tal-enerġija, REMIT jeħtieġ li l-Kummissjoni tiddefinixxi d-dettalji ta' qafas tar-rappurtar tad-dejta. Ir-regoli ta' implimentazzjoni se jkunu fis-seħħ fl-2014 filwaqt li r-rappurtar tad-dejta mistenni li jibda sa tmiem l-2014 jew il-bidu tal— 2015. L-iskrinjar sistematiku tat-tranżazzjonijiet tas-suq tal-enerġija kollha rilevanti se jkun possibbli biss ladarba jibda r-rapportar tad-dejta lill-ACER. Fir-rigward tal-każijiet investigati msejsa fuq notifikazzjonijiet ta' suspett ta' kondotta ħażina u informazzjoni minn sorsi pubbliċi, jekk jogħġbok ara r-rapport annwali tal-2012 dwar l-attivitajiet tal-ACER skont REMIT: Nistiednek ukoll tagħti titwila lir-referenza għal investigazzjoni konġunta li ġiet konkluża dan l-aħħar mill-awtoritajiet kompetenti tar-Renju Unit dwar l-allegata manipulazzjoni tas-suq tal-gass Brittaniku: https://www.ofgem.gov.uk/press-releases/ofgem-statement-allegations-gas-market-manipulation
Extracted from C_228_2014.html